b"\n_START_ARTICLE_\nMare de D\xc3\xa9u del Roser de Forques\n_START_SECTION_\nDescripci\xc3\xb3\n_START_PARAGRAPH_\n\xc3\x89s una esgl\xc3\xa9sia sense un estil definit, i fou objecte de remodelacions, ampliacions, la darrera cap al segle XVIII en la part de ponent. L'edifici \xc3\xa9s d'una sola nau amb absis corbat per\xc3\xb2 sense ser semicircular, pel costat nord es repenja a la roca. La nau \xc3\xa9s rectangular per\xc3\xb2 abans d'arribar a una finestra rectangular canvia de direcci\xc3\xb3 tot seguint la direccionalitat de la roca. A m\xc3\xa9s de susdita finestra, en el mur de migdia s'obre una altra de grossa al costat de la porta disposada al mur de ponent. La coberta \xc3\xa9s d'embigat que descansa sobre la mateixa roca._NEWLINE_El mosaic de la capella est\xc3\xa0 fet de c\xc3\xb2dols i cobreix una part del terra de l'esgl\xc3\xa9sia, formant diversos dibuixos geom\xc3\xa8trics, cercles, estrelles, etc.\n_START_SECTION_\nHist\xc3\xb2ria\n_START_PARAGRAPH_\nAquesta esgl\xc3\xa9sia podria tractar-se, amb una altra advocaci\xc3\xb3, de la parr\xc3\xb2quia de Baines que apareix en l'acta de consagraci\xc3\xb3 de la Seu d'Urgell, relaci\xc3\xb3 de principis del segle XI, ja que est\xc3\xa0 al costat de la partida de Baines on es troben restes d'edificacions. No hi cap m\xc3\xa9s dada, car en les visites pastorals del segle XIV ja no apareix com a parr\xc3\xb2quia."